Campur tangan Arab Saudi di Yaman

Latar belakang

Abd Rabbuh Mansur Hadi menang jawatan Presiden Yaman dalam Pilihan raya Yaman 2012.Kumpulan Houthis (atau Ansar Allah), iaitu dari pergerakan Syiah Zaidi dan kumpulan militan dianggap disokong oleh Iran , mengambil alih kerajaan Yaman pada tahun 2014 dan 2015.Tindakan ini bagi Arab Saudi dan negara-negara lain mengutuk tindakan Houthis sebagai tidak berperlembagaan dan rampasan kuasa .
Houthis dengan sokongan sebahagian angkatan tentera Yaman yang setia kepada bekas Presiden Ali Abdullah Saleh yang telah dibuang dalam Kebangkitan Arab Spring 2011. Pemimpin Houthi mendakwa Arab Saudi cuba memecahkan pakatan antara Houthis dan penyokong Saleh.
Pada September 2014, pejuang Houthi ditangkap di Sana'a kerana usaha menjatuhkan kerajaan Hadi. Selepas itu, satu perjanjian damai telah dibuat di antara kerajaan Hadi dan Houthis bagi perkongsian kuasa dalam kerajaan baru. Hadi menarik balik peletakan jawatannya, dengan mengatakan bahawa tindakan Houthis sejak September 2014 sebagai "rampasan kuasa" terhadap beliau.
Arab Saudi mula bimbang , lalu memulakan pembentukan tentera di sempadan dengan Yaman. Komander Houthi memberi amaran akan menyerang balas terhadap mana-mana pencerobohan Arab sehingga akan mengambil alih Riyadh , ibu negara Arab Saudi.
Pada 25 Mac, Hadi menggesa Majlis Keselamatan PBB agar melindungi Yaman dan menghalang pencerobohan Houthi itu. Menteri Luar Yemen, Riad Yassin meminta bantuan tentera dari Liga Arab pada 25 Mac, di tengah-tengah laporan bahawa Hadi telah melarikan diri.Pada 26 Mac, Stesen televisyen Arab Al-Ekhbariya TV melaporkan bahawa Hadi tiba di sebuah pangkalan udara Riyadh dan menemui Menteri Pertahanan Arab Saudi, Mohammad bin Salman Al Saud . Laluan darat dari Aden ke Riyadh tidak dirahsiakan.
Pada sidang kemuncak Liga Arab yang diadakan di Sharm El-Sheikh, Mesir, pada 28-29 Mac, Presiden Hadi sekali lagi meminta campur tangan antarabangsa dalam pertempuran di Yaman. Beberapa ahli Liga menyatakan sokongan mereka kepada kerajaan Hadi di Yaman semasa mesyuarat itu.

Jurang Sunni-Syiah

Lebih 42% daripada Yemen adalah pengikut Zaidi aliran Syiah .Kekuatan dan Pengaruh Syiah Zaidi Houthis semakin bertambah selepas berpakat dengan bekas Presiden Ali Abdullah Saleh.

Operasi Serangan

Menurut saluran berita Arab Al Arabiya , Arab Saudi menyumbang 100 pesawat perang dan 150,000 tentera untuk operasi ketenteraan di Yaman. Reuters menunjukkan bahawa pesawat dari Mesir , Maghribi , Jordan , Sudan , Kuwait , United Arab Emirates , Qatar dan Bahrain juga mengambil bahagian dalam operasi.
UAE menyumbang 30 jet pejuang, Kuwait menghantar 15 (difahamkan tiga skuadron Hornet F / A-18 pesawat), Bahrain menghantar 15, Qatar 10, Jordan dan Maghribi enam setiap satu, dan Sudan empat. Operasi ini telah diisytiharkan pada 21 April 2015.
Dalam satu kenyataan bersama, negara anggota daripada Majlis Kerjasama Teluk (kecuali Oman ) berkata mereka mengambil keputusan untuk campur tangan terhadap Houthis di Yaman atas permintaan kerajaan Hadi.
Gabungan Arab mengisytiharkan ruang udara Yaman menjadi kawasan terhad. Raja Salman mengisytiharkan RSAF mengawal semua ruang udara. Arab Saudi mulakan serangan udara dengan bantuan imej sasaran dan perisikan Amerika Syarikat seperti senjata dan kapal terbang .Sasaran utama ialah pangkalan udara tentera di Lapangan Terbang Antarabangsa Sana'a dan memusnahkan kebanyakan pertahanan udara Yaman. Serangan juga memusnahkan beberapa pesawat perang Yaman di lapangan. Al-Jazeera melaporkan bahawa Mohammed Ali al-Houthi , komander Houthi dilantik sebagai presiden Jawatankuasa Revolusi (pada Februari 2015) , telah cedera.Tiga komander Houthi lain telah dibunuh oleh serangan udara di Sana 'a.
Menurut pekerja menyelamat, 13 orang awam terbunuh berhampiran Pangkalan tentera Al-Dulaimi selepas serangan udara Saudi memusnahkan tujuh rumah. Houthi yang mengawal al-Masirah TV melaporkan jumlah kematian kepada 18 orang.

Pangkalan Udara Al ANAD di Lahij Governorate telah disita oleh Houthis. Pangkalan peluru berpandu di Sana'a dikawal oleh Houthis.Depot bahan api di pangkalan turut dikawal oleh Houthis.
Serangan terus dilanjutkan pada 27 Mac. Komander operasi menolak laporan korban awam, berkata serangan udara telah dijalankan dengan tepat.Serangan pada 28 Mac di Al Hudaydah , Sa'dah, dan kawasan Sana'a. Khabar angin menyatakan Saleh melarikan diri ke Sanhan , di pinggir ibu negara kawalan Houthi. Banyak serangan terhadap konvoi lori tangki, kereta perisai dan trak menuju Shuqrah.Serangan juga memusnahkan kemudahan peluru berpandu jarak jauh yang dikawal oleh Houthis.
Kumpulan Houthis mendakwa telah berjaya menembak pesawat Tentera Udara Sudan pada 28 Mac. Tetapi Kerajaan Sudan menafikan berita itu.
Serangan udara turut mensasarkan depot senjata, pangkalan udara tentera dan ibu pejabat di Sana'a awal pada 29 Mac. Depot senjata di luar Sana'a telah dimusnahkan, menyebabkan kerosakan pada lapangan terbang dan kapal terbang .Sa'dah dan Al Hudaydah turut menjadi sasaran gabungan Arab. Meriam Arab dan helikopter Apache telah digerakkan untuk "menghalang" pejuang Houthi di sempadan dengan Arab Saudi.